wickkiey/tamil-wikipedia-chunked huggingface dataset:
# சங்கற்ப நிராகரணம்

## நூல்

### எடுத்துக்காட்டுக்கு நூலிலுள்ள ஒரு குறள்

<poem>கொண்டல்போ லுங்கரத்தான் என்றால் கொடைஎணுவர்
கொண்டலுரு கையிற் கொளார்.</poem>
:'கொண்டல் போலும் கரத்தான்' என்றால் கொண்டல் என்னும் மேகத்தின் உருவம் அவன் கையில் இல்லை. கொண்டல் போல் கைம்மாறு கருதாமல் வழங்கும் கொடை அவன் எண்ணத்தில் உள்ளது. - என்பது இந்தப் பாடலின் பொருள். எண்ணம் என்னும் சித்தத்தின் முடிவுதான் சித்தாந்தம் என்பதை வலியுறுத்தும் பாடல் இது. சாக்கியர் கல் எறிந்து அருள் பெற்றதை இதற்கு எடுத்துக்காட்டாகக் குறிப்பிடுகிறார்.
# சங்கற்ப நிராகரணம்

## நூல்

### நூலிலுள்ள மற்றொரு குறள்

<poem>நின்றும் இருந்தும் கிடந்தும் நடந்துநினை
என்றும் சிவன்தாள் இணை.</poem>
:நின்றாலும், அமர்ந்திருந்தாலும், படுத்துக் கிடந்தாலும், நடந்துகொண்டிருந்தாலும் சிவனது திருவடிகளை நினைக்க வேண்டும் என்பது இதன் பொருள். நினைப்பதுதான் சித்தாந்தம் என்பது இதிலும் வலியுறுத்தப்படுவது காண்க.
# சங்கற்ப நிராகரணம்

## உசாத்துணைகள்

- இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
- உமாபதி சிவாச்சாரியார், *சங்கற்ப நிராகரணம் *, மதுரை தமிழ் இலக்கிய மின்பதிப்புத் திட்டம்.
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
# விறன்மிண்ட நாயனார்

**விறன்மிண்ட நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். அடியார்கள் மீது அன்பும், பக்தியும் விறன்மிண்ட நாயனார் கொண்டிருந்ததால், சிவபூதங்களின் தலைவராகச் சிவபெருமானால் நியமிக்கப்பட்டவர்.  
விறன்மிண்ட நாயனார் வேளான் தொழில் செய்து வந்தவர். திருவாரூரில் சுந்தரமூர்த்தி நாயனார் அடியார்களை வணங்காது சிவபெருமானை வணங்க செல்வதைக் கண்டு கோபம் அடைந்தார். சிவபெருமானையும், சுந்தர மூர்த்தி நாயனாரையும் சைவ சமயத்தை விட்டே புறம் தள்ளுகிறேன் எனக் கூறினார். விறன்மிண்ட நாயனாரின் கோபத்தை அறிந்து சிவபெருமான் “தில்லை வாழந்தணர்தம் அடியார்க்கும் அடியேன்” என முதல்வரி எடுத்துக் கொடுத்து சுந்தர மூர்த்தி நாயனார் பாடலைப் பாடினார். அவர்களின் பாடலைக் கேட்ட பிறகு விறன்மிண்ட நாயனார்க்குக் கோபம் தணிந்து, இருவரையும் மீண்டும் சைவ சமயத்தில் சேர்த்துக் கொண்டார்.  
சிவன் அடியார்களும், சிவபெருமானுக்கு இணையானவர்கள் என்ற கருத்தாக்கத்திற்கு வலு சேர்க்கும் வகையில் விறன்மிண்ட நாயனாரின் புராணம் விளங்குகிறது.  
இவரை “விரிபொழில்சூழ் குன்றையர் விறன்மிண்டர்க் கடியேன்” என்று திருத்தொண்டத் தொகையில் சுந்தரமூர்த்தி சுவாமிகள் குறிப்பிடுகிறார்.
# விறன்மிண்ட நாயனார்

## வாழ்க்கைப் புராணம்

விறன்மிண்ட நாயனார் வேளான் தொழில் செய்து வந்தவர். ஓய்வு நேரங்களில் அருகிலுள்ள சிவாலயங்களை தரிசனம் செய்ய பயணம் மேற்கொள்வதை வழக்கமாகக் கொண்டிருந்தார். சிவனடியார்கள் மீது அளவு கடந்த பக்தி கொண்டிருந்தார். அடியார்களை வணங்குவதையும், அவர்கள் பெருமைகளை எடுத்துக் கூறுவதையும் வழக்கமாகக் கொண்டிருந்தார்.  
ஒரு சமயம் திருவாரூர்த் தேவாசிரிய மண்டபத்தில் சிவனடியார்களோடு அடியார்களின் பெருமைகளைப் பேசிக் கொண்டிருந்தார் விறன்மிண்டர். திருவாரூர் ஈசனை வணங்க கோயிலுக்கு வந்த சுந்தரமூர்த்தி நாயனார், அடியார்கள் பேசிக் கொண்டிருந்ததைக் கண்டார். தொந்தரவு செய்யவேண்டாமென எண்ணி ஒருவாறு ஒதுங்கிச் சென்றார். சுந்தரர் அடியார்களை வணங்காது கோயிலுக்குச் செல்வதைக் கண்ட விறன்மிண்டர் கோபம் அடைந்தார். சுந்தரர் சைவ அடியாரே அல்லர். அவரைச் சைவ சமயத்திலிருந்து ஒதுக்கி வைக்கிறேன். அவர் வழிபட சென்ற திருவாரூர் தியாகராசரையும் சைவத்திலிருந்து ஒதுக்கி வைக்கிறேன் எனக் கூறினார்.  
விறன்மிண்டரது அடியார் பக்தியை அறிந்த சுந்தரமூர்த்தி சுவாமிகள், திருவாரூர்க் கோயிலுட் புகுந்து தியாகராசப் பெருமானைக் கும்பிட்டு நிற்கும்போது “அடியேன் இவ்வடியார்க்கெல்லாம் அடியானாகும் நாள் என்று” வேண்டுதல் செய்தார். அப்பொழுது பெருமான் “நாம் அடியாருடன் உளோம்; அடியாரைப்பாடு என்றருளி “தில்லைவாழந்தணர்” என அடியெடுத்துக் கொடுத்தார். சுந்தரமூர்த்தி சுவாமிகள் தேசமெல்லாம் உய்வதற்கு காரணமானதும், சைவநெறியின் சீலம் விளங்கச் செய்வதுமான திருத்தொண்டத் தொகைத் திருப்பதிகத்தைத் “தில்லை வாழந்தணர்தம் அடியார்க்கும் அடியேன்” என்பதை முதலாகக் கொண்டு பாடியருளினார்.  
இவ்வண்ணம் சுந்தரமூர்த்தி சுவாமிகள் திருத்தொண்டத்தொகை பாடுவதற்குக் காரணமாய் அமைந்த விறண்மிண்டநாயனார், சிவபெருமான் அருளால் திருவடி நிழலை அடைந்து கணநாதராய் விளங்கும் பேற்றினைப் பெற்றார்.
# விறன்மிண்ட நாயனார்

## குரு பூசை

விறல்மிண்ட நாயனார் (dinamalar.com)  
விறல்மிண்ட நாயனாரின் குருபூசை ஆண்டுதோறும் தமிழ் வருடத்தின் முதல் மாதமான சித்திரைமாதம் சிவபெருமானுக்கு உகந்த நட்சத்திரமாகக் கருதப்படும் திருவாதிரை நட்சத்திரத்தில் கொண்டாடப்படுகிறது.
# விறன்மிண்ட நாயனார்

## உசாத்துணைகள்

1. பெரிய புராணம் வசனம் - சிவதொண்டன் சபை, யாழ்ப்பாணம்
# அமர்நீதி நாயனார்

**அமர்நீதி நாயனார்** சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். அமர்நீதியார் சோழநாட்டிலே *பழையாறை* என்னும் பழமையான (தொன்மையான) பகுதியிலே பிறந்தார். 7 ஆம் நூற்றாண்டுக்கும் முற்பட்ட காலத்தவர். கோவணக் கள்வராக வந்த சிவபெருமானின் முன்பு துலைத்தட்டில் (தராசில்) தன் மனைவி, மகனுடன் ஏறித் தன்னையே அவருக்கு அர்ப்பணித்து, அத்தட்டே விமானமாகச் செல்ல, சிவபதம் பெற்ற பெருமைக்குரியவர் இவர்.
# அமர்நீதி நாயனார்

## வரலாறு

வணிகத்தால் பெரும் பொருள் தேடிச் செல்வந்தராய் விளங்கிய இவர் சிவனடியார்க்குப் பணிசெய்வதையே தனது நாளாந்த தொண்டாகக் கொண்டிருந்தார். சிவனடியார்க்குத் திருவமுது (உணவு), ஆடை, கீழ்கோவணம் அளித்தல் ஆகிய திருத்தொண்டுகளைச் செய்து வந்தார். சிவனடியார்களுக்குத் திருவமுது கொடுப்பதற்காகத் திருநல்லூரில் மடம் கட்டினார். திருவிழாக் காலங்களில் தம் சுற்றத்தவரோடு தங்கியிருந்து அடியார்களுக்குத் திருவமுது, உடை, கோவணம் என்பன அளித்து மகிழ்ந்தார்.  
அன்பர் பணி செய்யும் அமர்நீதியாருக்குச் சிவபெருமான் அருள் புரியத் திருவுளங்கொண்டார். அவர் ஒரு நாள் அந்தணர் குலத்து பிரம்மச்சாரியாகக் கோலங்கொண்டார். கையில் இருகோவணம் முடிந்த ஒரு தண்டுடன் கோவண ஆடையுடன் திருநல்லூரில் உள்ள அமர்நீதியார் மடத்தை அடைந்தார். அவரைக் கண்டு அமர்நீதியார் மிக முகமலர்ச்சியோடு வரவேற்று உபசரித்தார். அமர்நீதியார் அவரை உணவுண்ண அழைத்தார். பிரம்மச்சாரியார் அவ்வேண்டுகோளிற்கு இசைந்து காவிரியில் நீராடச் சென்றார். செல்லும் பொழுது மழை வரினும் வரும் எனக்கூறித் தமது தண்டில் கட்டி இருந்த கோவணம் ஒன்றை அவிழ்த்து அமர்நீதியாரிடம் கொடுத்து அதனைப் பக்குவமாக வைத்திருக்கும்படி கூறினார். அமர்நீதியார் அதனைத் தனியாக ஓர் இடத்தில் சேமித்து வைத்தார்.  
சிவனடியார் கோவணத்தை மறையும்படி செய்து மழையில் நனைந்தவராய் அமர்நீதியார் இருக்கும் இடம் நோக்கி வந்தார். அவரிடம் தான் கொடுத்த கோவணத்தைக் கொண்டு வருமாறு கூறினார். கோவணம் கொண்டுவரச் சென்ற தொண்டர் வைத்த இடத்தில் காணாது திகைத்தார். பிற இடங்களில் தேடிப் பார்த்தும் கிடைக்கவில்லை. பின்னர்ப் பிறிதொரு கோவணத்தை எடுத்துக்கொண்டு பிரமச்சாரியிடம் வந்தார். *அடிகளே!, தாங்கள் தந்த கோவணத்தை வைத்த இடத்தில் காணவில்லை. அது மறைந்ததோ பெரும் மாயமாக உள்ளது. இது வேறு ஒரு நல்ல கோவணம்; இது ஆடையிற் கிழிக்கப்பட்டதன்று. கோவணமாகவே நெய்யப்பட்டது. நனைந்த கோவணத்தைக் களைந்து (அகற்றி) இதனை அணிந்து அடியேனது குற்றத்தைப் பொறுத்து அருளுங்கள்* என வேண்டினார்.  
இதனைக் கேட்ட சிவனடியார் சீறிச் சினந்தார். *அமர்நீதியாரே!, நாம் உம்மிடம் தந்த கோவணத்திற்கு ஒத்தது தண்டில் உள்ள இந்தக் கோவணம். இந்தக் கோவணத்திற்கு எடையான கோவணத்தைக் கொடுப்பீராக* என்று கூறினார். அதனை ஏற்றுக்கொண்ட அமர்நீதியார், தராசின் ஒரு தட்டில் அடியார் தந்த கோவணத்தை வைத்து, அதற்கு ஈடாகத் தம்மில் உள்ள நெய்த கோவணத்தை மற்றொரு தட்டில் வைத்தபொழுது அது நிறை போதாமையால் மேலெழுந்தது. அது கண்ட அமர்நீதியார், தாம் அடியார்களுக்குக் கொடுத்தற் பொருட்டு வைத்திருந்த கோவணங்கள் அனைத்தையும் ஒவ்வொன்றாக இட்டார். அப்பொழுதும் அன்பரது தட்டு மேற்பட அடியாரது கோவணத்தட்டு நிறையால் கீழே தாழ்ந்தது. அந்நிலையில் அமர்நீதியார், தம்மிடம் உள்ள பொன், வெள்ளி, நவமணித் திரள் முதலிய அரும்பொருள்களையும், பின்பு தம் மனைவி, புதல்வன் ஆகியோரையும் தட்டில் அமர்த்தினார். அப்பொழுது கூட தட்டு நேர் நிற்கவில்லை. நாயனார் 'நாங்கள் இழைத்த அன்பில் இறை திருநீற்று மெய்யடிமை பிழைத்திலோம் என்றால் இத்தராசின் தட்டு சமமாக நிற்பதாகுக’ என்று திருவைந்தெழுத்து ஓதித் தாமும் அதன் மேல் ஏறி அமர்ந்தார். அந்நிலையில் அத்தாராசுத் தட்டுக்கள் இரண்டும் சமமாய் நேர் நின்றன.  
அடியாராக வந்த இறைவர், திருநல்லூரிற் பொருந்திய அம்மையப்பராகிய திருக்கோலத்தை அமர்நீதியாருக்குக் காட்டியருளினார். அமர்நீதியாரும் மனைவியாரும் மைந்தரும் சிவலோகவாழ்வினைப் பெற்று இன்புற்றார்கள்.  
*அல்லிமென் முல்லையந்தார் அமர்நீதிக்கடியேன்* – திருத்தொண்டத்தொகை
# அமர்நீதி நாயனார்

## நுண்பொருள்

இறைவனும் இறையடியாரும் ஒரே நிறை. அம்மையப்பரான இறைவனே நம் தலைவர். அவரைப் பூசித்தல் ஒன்றே தலையாய கருமம். அதன் பின்னாகவே இக்கருமத்தைச் செய்யும், தில்லைவாழந்தணரை நம் தலைவராகக் கொள்ளுதல் நன்று, அரன் நாமத்தை மந்திரமாக்கிக் கொள்ளுதலும் நன்று. ஆயின் இறையடியாரையும் தலைவராகக் கொள்ளுதல் வேண்டுமோ? அவர்தம் உடைமையே அனைத்துமென்று அவர் வேண்டுவதெல்லம் இல்லையென்னாது கொடுப்பதும் (இயற்பகை) அவரை மகேசுவரராகப் பூசித்தலும் (இளையான் குடிமாறர்)அவர்தம் வேடத்தையே மெய்ப்பொருளாகக் கொள்வதும் (மெய்ப்பொருள் நாயனார்) இறைவனைத் தொழமுன் அவர்களைக் கும்பிடுவதும் (விறன்மிண்டர்) ஆகிய இவையெல்லாம் எதற்கு. என்பர்க்குரிய விடையாக அமர்நீதி நாயனார் புராணம் அமைந்திருக்கின்றது. வேதப் பொருளான சிவனும் சிவனடியார்களும் ஒரே நிறை என்பதே அவ்விடை.  
அமர்நீதியார் குருபூசைநாள் ஆனி பூரம்.
# போற்றிப் பஃறொடை

**போற்றிப் பஃறொடை** சைவ சித்தாந்த நூல்களுள் ஒன்று. இது, 14 ஆம் நூற்றாண்டுத் தொடக்கத்தில், சாலிவாகனம் 1231 (பொஊ 1309) ஆம் ஆண்டில் உமாபதி சிவாச்சாரியாரால் இயற்றப்பட்டது. 196 அடிகளைக் கொண்டு அமைந்த இந் நூல் மூலமாகத் தன்னுடைய குருவான மறைஞான சம்பந்தரை உமாபதியார் போற்றிப் பாடியுள்ளார்.
# டைக்குவாண்டோ

**டைக்குவாண்டோ** (*Tae Kwon Do*) என்பது கொரியாவில் அறிமுகமான ஒரு தற்காப்புக்கலை ஆகும். இக்கலை இப்போது உலகின் பல நாடுகளிலும் பரவலாகப் பயிற்சி அளிக்கப்பட்டு வருகிறது. குறிப்பாக காவற்துறை மற்றும் இராணுவத்தினரால் பயிற்சி செய்யப்படுகிறது. தென் கொரியாவில் இக்கலை ஒரு தேசிய விளையாட்டாகும். ஒலிம்பிக் போட்டிகளிலும் இது விளையாடப்படுகிறது.  
கொரிய மொழியில் *Tae* (跆) என்பது *உதை* எனவும் *Kwon* (拳) என்பது கைகாளால் தாக்குதல் எனவும் *Do* என்பது (道) கலை எனவும் பொருள்படும். அதாவது கால், கை இவற்றால் எதிரியைத் தாக்கிச் செயலிழக்கச் செய்யும் கலை எனப் பொதுவாகக் கூறலாம். ஏனைய தற்காப்புக் கலைகள் போல் இதுவும் எதிரியை அடக்க, தற்பாதுகாப்புக்காக, விளையாட்டாக, உடற்பயிற்சிக்காக மற்றும் களியாட்டம் என்று பல வகைகளிலும் இது பயன்பாட்டில் உள்ளது.  
டைக்குவாண்டோ கலையில் கால்களுக்கே அதிகம் முக்கியத்துவம் கொடுக்கப்படுகிறது. இக்கலையில் குறிப்பிட்ட வல்லுநர் எதிரி தன்னை நெருங்கும் போது கால்களைப் பயன்படுத்தி எதிரியைத் தூரத்திலேயே நிறுத்தி வைத்துத் தாக்கிச் செயலிழக்கச் செய்வார்.
# டைக்குவாண்டோ

## வரலாறு

நவீன டைக்குவாண்டோ கலையை அறிமுகப்படுத்தியவர் *சோய் ஹொங் ஹி (Choi Hong Hi*) என்னும் இராணுவ மேஜர் ஆவார். இவர் இரண்டாம் உலகப்போரின் போது ஜப்பானியரின் தற்காப்புக் கலைகளைக் கற்றுக் கொண்டார். கொரியாவில் அக்காலப்பகுதியில் பிரபலமாக விளங்கிய *டைக்கியான்* (taekyon) என்ற தற்காப்புக்கலையின் அடிப்படையில் புதிய முறைகளையும் புகுத்தி நவீன டைக்குவாண்டோவை ஏப்ரல் 11, 1955இல் அறிமுகப்படுத்தினார்.  
கொரிய டைக்குவாண்டோ அமைப்பு (KTA) 1959 இல் அமைக்கப்பட்டது. அதே காலப்பகுதியில் இக்கலை அமெரிக்காவில் அறிமுகமானது. ஹொங் இந்த அமைப்பில் இருந்து விலகி தனியான சர்வதேச டைக்குவாண்டோ அமைப்பை 1966இல் ஆரம்பித்தார்.  
1973இல் உலக டைக்குவாண்டோ அமைப்பு உருவானது. 1988இல் சியோலிலும் பின்னர் 1992இல் பார்சிலோனாவிலும் இடம்பெற்ற ஒலிம்பிக் போட்டிகளில் இது காட்சி விளையாட்டாக அறிமுகப்படுத்தப்பட்டது. பின்னர் 2000ம் ஆண்டில் சிட்னியில் இடம்பெற்ற ஒலிம்பிக் போட்டியில் முழுமையான போட்டியாக அறிமுகமானது.
# சூன் 23

## பிறப்புகள்

- 1616 &ndash; ஷா ஷுஜா, முகலாய இளவரசர் (இ. 1661)
- 1668 &ndash; கியாம்பாட்டிஸ்டா விக்கோ, இத்தாலிய வரலாற்றாளர், மெய்யியலாளர் (இ. 1744)
- 1876 &ndash; க. பாலசிங்கம், இலங்கை அரசியல்வாதி (இ. 1952)
- 1877 &ndash; நார்மன் பிரிட்சர்டு, இந்திய-ஆங்கிலேய நடிகர் (இ. 1929)
- 1889 &ndash; அன்னா அக்மதோவா, உக்ரைனிய-உருசியக் கவிஞர் (இ. 1966)
- 1894 &ndash; எட்டாம் எட்வர்டு, ஐக்கிய இராச்சியத்தின் மன்னர் (இ. 1972)
- 1906 &ndash; திரிபுவன் வீர விக்ரம் ஷா, நேபாள மன்னர் (இ. 1955)
- 1912 &ndash; அலன் டூரிங், ஆங்கிலேயக் கணிதவியலாளர், கணினி அறிவியலாளர் (இ. 1954)
- 1922 &ndash; ராஜகோபால தொண்டைமான், புதுக்கோட்டை சமத்தான அரசர் (இ. 1997)
- 1925 &ndash; ஜான் ஷெப்பர்ட் பேரோன், தன்னியக்க காசளிப்பு இயந்திரத்தைக் கண்டுபிடித்த பிரித்தானியர் (இ. 2010)
- 1924 &ndash; ரணசிங்க பிரேமதாசா, இலங்கை அரசுத்தலைவர் (இ. 1993)
- 1934 &ndash; வீரபத்ர சிங், இந்திய அரசியல்வாதி
- 1937 &ndash; மார்ட்டி ஆத்திசாரி, பின்லாந்தின் 10வது அரசுத்தலைவர், நோபல் பரிசு பெற்றவர்
- 1940 &ndash; வில்மா ருடோல்ஃப், அமெரிக்க ஓட்ட வீரர் (இ. 1994)
- 1943 &ndash; வின்டு செர்ப்பு, அமெரிக்க இணைய முன்னோடி
- 1946 &ndash; இறபீக் சாமி, சிரிய-செருமனிய எழுத்தாளர்
- 1972 &ndash; ஜீனடின் ஜிதேன், பிரான்சியக் காற்பந்தாட்ட வீரர்
- 1974 &ndash; ஜோல் எட்கர்டன், ஆத்திரேலிய நடிகர்
- 1980 &ndash; ராம்நரேஷ் சர்வான், கயானாத் துடுப்பாளர்
- 1980 &ndash; பிரான்செசுகா இசுகியவோனி, இத்தாலிய டென்னிசு வீராங்கனை
# சூன் 23

## இறப்புகள்

- 79 &ndash; வெசுப்பாசியான், Roman உரோமைப் பேரரசர் (பி. 9)
- 1836 &ndash; ஜேம்ஸ் மில், இசுக்காட்டிய வரலாற்றாளர், மெய்யியலாளர் (பி. 1773)
- 1891 &ndash; வில்கெம் எடுவர்டு வெபர், செருமானிய இயற்பியலாளர் (பி. 1804)
- 1891 &ndash; நார்மன் இராபர்ட் போகுசன், ஆங்கிலேய வானியலாளர் (பி. 1829)
- 1939 &ndash; கிஜூபாய் பதேக்கா, இந்தியக் கல்வியாளர் (பி. 1885)
- 1953 &ndash; சியாமா பிரசாத் முகர்ஜி, இந்தியக் கல்வியாளர், அரசியல்வாதி (பி. 1901)
- 1971 &ndash; சிறீ பிரகாசா, இந்திய விடுதலைப் போராட்ட செயற்பாட்டாளர், நிர்வாகி (பி. 1890)
- 1980 &ndash; சஞ்சய் காந்தி, இந்தியப் பொறியியலாளர், அரசியல்வாதி (பி. 1946)
- 1983 &ndash; மியரி ஜேம்சு துரைராஜா தம்பிமுத்து, இலங்கை-ஆங்கிலேய கவிஞர், இதழாசிரியர், திறனாய்வாளர், பதிப்பாளர் (பி. 1915)
- 1984 &ndash; அலெக்சாண்டர் செமியோனவ், உருசிய ஓவியர் (பி. 1922)
- 1995 &ndash; யோனாசு சால்க், அமெரிக்க உயிரியலாளர், மருத்துவர் (பி. 1914)
- 2015 &ndash; நிர்மலா ஜோஷி, இந்திய கத்தோலிக்க அருட் சகோதரி (பி. 1934)
- 2015 &ndash; பிரபுல் பிட்வாய், இந்திய இதழாளர், செயற்பாட்டாளர் (பி. 1949)
# சூன் 23

## சிறப்பு நாள்

- தந்தையர் தினம் (நிக்கராகுவா, போலந்து)
- பன்னாட்டுக் கைம்பெண்கள் நாள்
- வெற்றி விழா (எசுத்தோனியா)
# விக்கிப்பீடியா:ஆண்டு நிறைவுகள்/சூன் 23

**சூன் 23**: பன்னாட்டுக் கைம்பெண்கள் நாள்
- 1594 &ndash; அடிமைகளையும் பெறுமதியான பொருட்களையும் ஏற்றுச் சென்ற போர்த்துகல்லின் *சிங்கோ சாகாசு* கப்பல் ஆங்கிலேயக் கப்பல்களினால் தாக்கப்பட்டதில் 687 பேர் கொல்லப்பட்டனர்.
- 1658 &ndash; இலங்கையில் போர்த்துக்கேயரின் கடைசிப்பிடியாக இருந்த யாழ்ப்பாணக் கோட்டையை டச்சுக்காரர் கைப்பற்றினர்.
- 1757 &ndash; இந்தியாவில் பலாசி என்ற இடத்தில் வங்காளத்தின் கடைசி நவாப் சிராச் உத் தவ்லா தலைமையிலான இந்திய இராணுவத்தினரை **ராபர்ட் கிளைவ்** (படம்) தலைமையிலான பிரித்தானியக் கிழக்கிந்தியக் கம்பனியினர் தோற்கடித்தனர்.
- 1868 &ndash; தட்டச்சுக் கருவி கண்டுபிடிப்புக்கான காப்புரிமத்தை கிறித்தோபர் சோலசு பெற்றார்.
- 1980 &ndash; இந்திய அரசியல்வாதி சஞ்சய் காந்தி விமான விபத்தில் உயிரிழந்தார்.
- 1985 &ndash; அயர்லாந்தில் அட்லாண்டிக் கடலின் மேல் பறந்து கொண்டிருந்த இந்திய விமானத்தில் இடம்பெற்ற குண்டுவெடிப்பில் 329 பேர் உயிரிழந்தனர்.
**மியரி ஜேம்சு துரைராஜா தம்பிமுத்து** (இ.&nbsp;1983)
# இன்பத்தமிழ் ஒலி

**இன்பத்தமிழ் ஒலி** என்பது அவுஸ்திரேலியாவின் சிட்னியில் இருந்து ஒலிபரப்பாகும் தமிழ் வானொலிச் சேவை ஆகும். இது 1996 மே 15 இல் இலங்கை வானொலி முன்னாள் ஒலிபரப்பாளர் பாலசிங்கம் பிரபாகரனால் ஆரம்பிக்கப்பட்டது. தனியான வானொலிக் கலையகத்தைக் கொண்டுள்ள இவ்வானொலி நிலையமே ஆஸ்திரேலியாவில் 24 மணித்தியாலங்கள் தமிழ் நிகழ்ச்சிகளை முதன் முதலில் ஒலிபரப்பியது. உலகில் இரண்டாவது 24 மணி நேர தமிழ் வானொலி ஆகும்.  
நியூ சவுத் வேல்ஸ், விக்டோரியா மற்றும் அவுஸ்திரேலியத் தலைநகர் மண்டலம் ஆகிய மாநிலங்களுக்கு இன்பத் தமிழ் ஒலி தனது தமிழ் நிகழ்ச்சிகளை நடத்துகிறது. அத்துடன் செய்மதி ஊடாக அவுஸ்திரேலியாவின் அனைத்து மாநிலங்களுக்கும் நியூசிலாந்துக்கும் இன்பத்தமிழ் ஒலி செல்கிறது.
# இன்பத்தமிழ் ஒலி

## சாதனைகள்

- ஆஸ்திரேலியாவில் முதன் முதலில் *நேயர்களுடன் நேரடி உரையாடல்* (talk back) நிகழ்ச்சியை நடத்தி தொடர்ந்து இன்றும் வெற்றிகரமாக நடத்தி வருகிறது. இந்நிகழ்ச்சியை பாலசிங்கம் பிரபாகரன் நடத்தி வருகிறார்.
- இலங்கையில் சக்தி எஃப்.எம். வானொலியுடன் இணைந்து நேயர்களுடன் நேரடி உரையாடல் நிகழ்ச்சியை நடத்தியது.
- கனடா, லண்டன், இலங்கை வானொலிக் கலையகங்களுடன் இணைந்து ஒரே நேரத்தில் நேயர்களுடன் கலந்துரையாடி சாதனை படைத்தது.
- சிங்கப்பூர் ஒலி 96.8 தமிழ் வானொலிச் சேவையுடன் இணைந்து சிங்கப்பூர், அவுஸ்திரேலிய நேயர்களுடன் நேரடி உரையாடல் நிகழ்ச்சியை நடத்தியது.
# இன்பத்தமிழ் ஒலி

## அறிவிப்பாளர்கள்

இன்பத்தமிழ் ஒலியின் அறிவிப்பாளர்களாக பாலசிங்கம் பிரபாகரன், திலகா பிரபாகரன், களுவாஞ்சிக்குடி யோகன், செந்தூரன் சிதம்பரநாதன், செல்வி ரஞ்சன், யூசவ், சுவேதன் தனபாலசிங்கம், குலேந்திரன் பரமானந்தசிங்கம் ஆகியோர் சேவையாற்றுகின்றனர்.
# அரசியல் தத்துவம்

**அரசியல் தத்துவம்** (*political philosophy)* என்பது நாடு, அரசு, சமூகம், குடிமக்கள், ஆட்சிமுறை, சட்டம் போன்ற அமைப்புகள் மற்றும் அவை சார்ந்த வழக்குப் பொருள்கள் (*issues*) குறித்த கருத்தியல் சுருக்கங்களில் (*conceptual abstractions*) ஈடுபடும் தத்துவப் பிரிவு ஆகும்.
# அரசியல் தத்துவம்

## தமிழில் அரசியல் தத்துவம்

தமிழில் அரசியல் தொடர்பாக திருக்குறளில் பல தலைப்புகளில் விவரிக்கப்பட்டுள்ளன. அறம், பொருள், இன்பம் என அறியப்படும் முப்பாலிலே பொருட்பாலில் அரசியல் பற்றி இறை மாட்சி தொடங்கி இடுக்கண் அழியாமை வரையிலான இருபத்தைந்து தலைப்புகளில் இரு நூற்றைம்பது குறள் கவிதைகள் பல நுட்பமான செய்திகளை நமக்கு அறிவிக்கின்றன. அவை மட்டுமன்றி பொருட்பாலிலே அமைந்துள்ள அமைச்சியல்,அரணியல், கூழியல், படையியல், நட்பியல், குடியியல் என ஆறு இயல்களில் இயற்றப்பட்டுள்ள நாற்பத்தைந்து தலைப்புகளில் நானூற்று ஐம்பது குறள் கவிதைகள் கூறுவதும் அரசியல் தத்துவம்தான்.
தொல்காப்பியக்காலம் தொடங்கி திருக்குறள் காலம் தாண்டி ஏறக்குறைய இரண்டாயிரம் ஆண்டுகளுக்குப் பிறகும் தமிழில் அரசியல் தத்துவம் எதுவும் படைக்கப்படவில்லை. இந்த நிலையில் 2010 சூன் மாதம் தமிழ்மண் இதழில் தொல்.திருமாவளவன் அமைப்பாய்த் திரள்வோம் என்கிற அரசியல் தத்துவத் தொடரை எழுதத்தொடங்கி இந்த சனவரி 2014 வரை நாற்பது தலைப்புகளில் முதல் பாகத்தை முடித்திருக்கின்றார். பல அரசியல் தத்துவ நூல்கள் தமிழில் அறிமுகப் படுத்தப் பட்டிருந்த போதும், தமிழில் நவீன காலத்தில் எழுதத்தொடங்கப் பட்டிருக்கின்ற முதல் தமிழ் மூல நூலாகும்.
# அரசியல் தத்துவம்

## சாக்ரடிசுக்கு முற்காலத்தைய தத்துவம்

இது கிரேக்க தத்துவஞானி சாக்ரடிசுடைய காலத்திற்கு முற்பட்ட காலகட்ட தத்துவஞானிகளின் தத்துவத்தொகுப்பு. (இங்கு சாக்ரடிசுடைய தத்துவத்தின் தாக்கத்தால் பாதிக்கப்படாத அவர் கால தத்துவஞானிகளும் அடக்கம்.)
# காரைக்கால் மாவட்டம்

1927 மற்றும் 1930-ஆம் ஆண்டுகளில் மாணவர் ஆர்ப்பாட்டங்கள், பிரெஞ்சு நாட்டு ஆட்சி முடிவுக்கு வர உதவின. மகாத்மா காந்தி, ஜவஹர்லால் நேரு, பால் கங்காதர் திலக் போன்ற தலைவர்கள் பாண்டிச்சேரி மற்றும் அதன் பிற இடங்களுக்குச் சென்று கூட்டங்களில் உரையாற்றினர். 1934-ஆம் ஆண்டில், ஸ்வதந்திரம், ஒரு மாத, மூத்த சுதந்திர ஆர்வலரும், தொழிற்சங்கத் தலைவருமான வி. சுப்பையா அவர்களால் தொழிலாளர்கள் நலனுக்காகத் தொடங்கப்பட்டது. தொழிற்சங்க அமைதியின்மைக்கு உத்தரவாதம் அளித்த, பொலிஸ் கட்டுப்பாடு, காலனித்துவ அரசாங்கத்திற்கு எதிரான பொதுமக்கள் போராட்டத்தை மேலும் அதிகரித்தது. 1930-இன் பிற்பகுதியில், பாண்டிச்சேரி மற்றும் காரைக்காலில் மகாஜன சபாக்கள் என்று அழைக்கப்படும் அடிமட்ட அமைப்புகள் தொடங்கப்பட்டன. இந்த குழுக்கள், தொழிற்சங்கங்களுடன் இணைந்து ஒத்துழையாமை இயக்கத்தை ஏற்பாடு செய்தன. இரண்டாம் உலகப் போரின்போது, புதுச்சேரி ஆண்கள் மற்றும் பொருட்களுடன் பிரான்சு நாட்டை ஆதரித்தது. பிரெஞ்சு-இந்திய வீரர்களிடையே ஏற்பட்ட மரணங்கள் அந்த இடங்களில் அமைதியின்மையை ஏற்படுத்தின. இந்த அமைதியின்மையும், இந்திய பிரெஞ்சு அரசை வலுவிழக்கச் செய்தது.
# காரைக்கால் மாவட்டம்

## தோற்றம்

2005-ஆம் ஆண்டு ந. ரங்கசாமி முதல்வாராக இருந்தபோது, அதற்கு முதல்கட்டமாக காரைக்காலைத் தனி வருவாய் மாவட்டமாகும் என புதுவை அரசு அறிவித்தது. அதைத் தொடர்ந்து தற்போது காரைக்கால் நிர்வாக மாவட்டம் உருவாக்கப்பட்டது. இம்மாவட்டத்தின் முதல் ஆட்சித் தலைவராக டாக்டர் சுந்தரவடிவேலு பொறுப்பேற்றார். அவர் ஏற்கனவே, காரைக்கால் பகுதியின் நிர்வாகியாகப் பொறுப்பில் இருந்தார். காரைக்கால் நகரம் 1739-ஆம் ஆண்டுக்கு முன்பு, தஞ்சை அதாவது இன்றைய தஞ்சாவூர் (Tanjore) மன்னரான ராஜா பிரதாப் சிங் கட்டுப்பாட்டில் இருந்தது. பிறகு சில ஆண்டுகள் பிரெஞ்சுகாரர்களிடமும், சில ஆண்டுகள் பிரிட்டிஷ்காரர்களிடமும் மாற்றம் அடைந்துகொண்டே இருந்தது. இறுதியில் ஒரு உடன்படிக்கையில் 1816/1817 ஆண்டுகளில் பிரஞ்சுக்காரர்களிடம் ஒப்படைக்கப்பட்டது. 1954 நவம்பர் ஒன்றாம் (1<sup>st</sup> November 1954) தேதி வரை காரைக்கால் பிரெஞ்சு கட்டுப்பாட்டிலேயே இருந்ததெனத் தகவல்கள் தெரிவிக்கின்றன.
# காரைக்கால் மாவட்டம்

## புவியமைப்பு

காரைக்கால் மாவட்டம் 160 சதுர கிலோமீட்டர் (62 சதுர மைல்) பரப்பளவைக் கொண்டுள்ளது.
# காரைக்கால் மாவட்டம்

## புவியமைப்பு

### அமைவிடம்

காரைக்கால் ஆனது முன்னர் பிரெஞ்சு இந்தியாவின் ஒரு பகுதியாக இருந்த ஒரு சிறிய கடலோரப் பகுதியாகும். காரைக்கால் மாவட்டத்திற்கு வடக்கே மயிலாடுதுறை மாவட்டமும், தெற்கே நாகப்பட்டினம் மாவட்டமும், மேற்கில் திருவாரூர் மாவட்டமும் (இவைகள் தமிழ்நாடு ஆகும்), கிழக்கில் வங்காள விரிகுடாவும் உள்ளது. பாண்டிச்சேரி நகருக்கு தெற்கே 132 கி.மீ தொலைவில் அமைந்திருக்கும் இந்த இடம் அதன் கலாச்சார பாரம்பரியத்திற்கு பெயர் பெற்றது. திருநள்ளாறு என்ற இந்துக்களின் புகழ் பெற்ற ஊர் இங்கு உள்ளது. காரைக்கால் நகரில் புகழ் பெற்ற காரைக்கால் அம்மையார் கோயில் உள்ளது.
# காரைக்கால் மாவட்டம்

## மக்கள் தொகையியல்

2011-ஆம் ஆண்டின் கணக்கெடுப்பின்படி, இதன் மக்கள் தொகையில் 49.01% நகர்ப்புறங்களில் வசிக்கின்றனர். 2011-ஆம் ஆண்டின் கணக்கெடுப்பின்படி, இதன் மக்கள் தொகை 2,00,314 ஆகும். இங்கே தமிழ் மொழியே பெரும்பாலோரின் மொழியாகும். பிரெஞ்சும் சிலரால் பேசப்படுகிறது. இலங்கை தமிழர்களும் இங்கு வசிக்கிறார்கள்.
# காரைக்கால் மாவட்டம்

## திருநள்ளாறு

திருநள்ளாறு என்பது காரைக்கால் மாவட்டத்தில் உள்ள, ஒரு கொம்யூன் பஞ்சாயத்து ஆகும். இது காரைக்கால் நகரில் இருந்து சுமார் ஐந்து கிலோ மீட்டர்கள் தொலைவில் உள்ளது. காரைக்கால் பேருந்து நிலையத்தில் இருந்து, திருநள்ளாறு செல்ல நிறைய பேருந்துகள் உள்ளன. திருநள்ளாறு என்றாலே நம் நினைவுக்கு வருவது, சனிக்கிழமைதான். நவக்கிரகக் கோயில்களில் சனிக்கிரகத்திற்கான சனிஸ்வரன் ஆலயம் இந்த ஊரில்தான் உள்ளது. எனவே, வெளியூர் பயணிகள் அருகில் உள்ள நகரமான காரைக்காலுக்கு பயணம் செய்வதே சிறந்தது. இதற்கு அடுத்த கட்டமாக, உள் தமிழ்நாட்டில் இருந்து வருபவர்களுக்கு, கும்பகோணம் சாலை ஒரு நல்ல வழியாகவும், அதிகம் பயன்படுத்துப்படுவதாகவும் உள்ளது. கும்பகோணத்தில் இருந்து 50 கிலோமீட்டர் தொலைவில், திருநள்ளாறு அமைந்துள்ளது. மயிலாடுதுறை மற்றும் திருவாரூர் வழியாகவும், இந்த ஊரினை அடைய வழிகள் உள்ளன.
# காரைக்கால் மாவட்டம்

## காரைக்கால் அம்மையார் கோவில்

காரைக்காலில் 63 நாயன்மார்கள் உள்ள ஒருவரான புனிதவதி என்கிற காரைக்கால் அம்மையார் வாழ்ந்தார். சிவபெருமானால் "அம்மையே" என்று அழைக்கப்பட்ட அம்மையார் வாழ்ந்த இடம் காரைக்கால் மாநகர். இங்கு உள்ள அம்மையார் கோவிலில் வருடா வருடம் மாங்கனி திருவிழா நடைபெறும்.
# லிண்டெமன்

கார்ல் லூயி ஃபெர்டினாண்ட் ஃபான் **லிண்டெமன்** (12 ஏப்ரல் 1852 - 6 மார்ச் 1939) (*Karl Louis Ferdinand Lindemann*) ஒரு ஜெர்மானிய கணிதவியலர். ஹனோவரில் பிறந்து, மியூனிக், கெட்டிங்கென், ஆகிய இடங்களில் படித்து, எர்லாங்கெனில் ஃபெலிக்ஸ் க்ளைனின் மாணவராக இருந்து முனைவர் பட்டம் பெற்றார். அவர் 1882 இல் <math>\pi</math>உம் ஒரு விஞ்சிய எண் என்று நிறுவல் கொடுத்து புகழடைந்தார்.
# லிண்டெமன்

## லிண்டெமன் சாதனையின் முக்கியத்துவம்

லியொவில்தான் முதன் முதலில் (1844) விஞ்சிய எண்கள் என்ற எண்களை உண்டாக்கிக் காட்டினார். ஆனால் அவர் காட்டிய எண்கள் அதற்காகவே சிரமப்பட்டு உண்டாக்கிய எண்கள். ஏற்கனவே நமக்குத் தெரிந்த எந்த எண்களையும் விஞ்சிய எண் என்று அவர் காட்டவில்லை. இதனில் ஒரு கணிதத் தத்துவமே அடங்கியிருக்கிறது. நாம் எண்களை உண்டு பண்ணும்போது படைத்தல் தொழிலைச் செய்தல் போன்று யாவும் நம் ஆதிக்கத்தில் இருக்கிறது. ஆனால் ஏற்கனவே சர்ச்சையில் உள்ள கணிதமாறிலிகளான e, <math>\pi</math> போன்ற முக்கியமான எண்களை நாம் விஞ்சிய எண்களா இல்லையா என்று பார்க்கும்போது, அவைகளின் ஆதிக்கத்தில் நாம் இருக்கிறோம். இதனால் தான் ஹெர்மைட் 1873 இல் *e* ஒரு விஞ்சிய எண்தான் என்று நிறுவியபோது கணித உலகம் அதை ஒரு பெரிய சாதனையாக வரவேற்றது. அவரே <math>\pi</math> ஐயும் அதேமாதிரி தீர்மானித்துவிடுவார் என்று உலகம் எதிர்பார்த்தது. ஒன்பது ஆண்டுகள் சென்றபின் லிண்டெமன் இச்சாதனையைப்புரிந்தார்.  
<math>\pi</math> ஒரு இயற்கணித எண் அல்ல என்ற உண்மை இரண்டாயிரம் ஆண்டுகளாக கணித இயலர்கள் மட்டுமன்றி மற்ற யாவரையுமே பைத்தியம் பிடிக்கும் அளவிற்கு ஆட்டிவைத்த பழைய பிரச்சினை ஒன்றிற்கும் ஒரு முற்றுப்புள்ளி வைத்தது. அதுதான் வடிவவியலில் அளவுகோல், கவராயம் ( ruler & compass) இவைகளை மட்டும் கொண்டு ஒரு வட்டத்தின் பரப்பிற்குச் சமமான சதுரத்தை வரைவது என்ற சவால். இப்பிரச்சினைக்கு *Squaring the circle* என்று பெயர். இது எக்காலும் முடியாது என்பது லிண்டெமன் <math>\pi</math> ஒரு விஞ்சிய எண் என்று நிறுவியதன் விளைவு. ஏனென்றால் <math>\pi</math> ஒரு இயற்கணித எண்ணாக இருந்தால் தான் இது முடியும் என்று அவர் காலத்திற்கு முன்னமேயே தெரிந்த கணித உண்மை.
# லிண்டெமன்

## லிண்டெமன் - விய்ர்ஸ்ட்ராஸ் தேற்றம்

இது ஒரு எண்கோட்பாட்டுத் தேற்றம். லிண்டெமன் தேற்றத்தைவிட பலமானது. சில அடுக்குப் பல்லுறுப்புக்கோவைகளுக்கு (Exponential Polynomials) சூனியப்புள்ளிகள் (Zeros) இருக்கமுடியாது என்பதைச் சொல்கிற தேற்றம். இதனுடைய கிளைத் தேற்றங்களாக, *e*, <math>\pi</math> இவையிரண்டுமே விஞ்சிய எண்கள் என்று நிறுவிவிடமுடியும் . இத்தேற்றம் லிண்டெமன், வியர்ஸ்ட்ராஸ் இருவருடைய பெயர்களையும் கொண்டிருக்கிறது. இதனுடைய துல்லியமான வாசகம் பின்வருமாறு:  
α<sub>1</sub>,...,α<sub>n</sub> தனித்தனி இயற்கணித எண்களின் தொடர்பாகவும், மற்றும் β<sub>1</sub>,...,β<sub>n</sub> எல்லா β<sub>k</sub> யும் சூனியமாக இல்லாமல் ஏதாவது இயற்கணித எண்களின் தொடர்பாகவும் இருக்குமானால் ,  
<><math>\beta_{1}e^{\alpha_{1}} + \dots + \beta_{n}e^{\alpha_{n}} \ne 0</math></>
# லிண்டெமன்

## விளைவுகள்

முதல் விளைவு:  
e ஒரு இயற்கணித எண்ணாக இருந்தால், β<sub>0</sub>,...,β<sub>n</sub>, என்ற எண்கள் பின்வரும் சமன்பாடு ஒன்றைச் சரியாக்கும்:  
<math>\beta_{n}e^{n} + \dots + \beta_{1}e^{1} + \beta_{0}e^{0} = 0\; </math>  
ஆனால் இது லிண்டெமன் - வியர்ஸ்ட்ராஸ் தேற்றத்தைப் பொய்யாக்குகிறது. ஃ e ஒரு இயற்கணித எண்ணல்ல.  
இரண்டாவது விளைவு:  
லிண்டெமன் தேற்றத்தின் விளைவேதான். <math>\pi</math> ஒரு இயற்கணித எண்ணாக இருக்கமுடியாது.  
பிற்காலத்தில் ஹில்பர்ட் *e*, <math>\pi </math> இவை விஞ்சிய எண் என்பதற்கு மாற்று நிறுவல்கள் கொடுத்தார்.
# லிண்டெமன்

## லிண்டெமனுடைய மாணவர்கள்

டேவிட் ஹில்பர்ட், ஹெர்மன் மின்கொவ்ஸ்கி முதலிய சிறந்த அறிவியலர்கள் அவர் கீழ் ஆய்வுகள் செய்து முனைவர் பட்டம் பெற்றவர்கள்.ஆசிரிய-மாணவ பரம்பரையில் ஃபெலிக்ஸ் க்ளைன் - லிண்டெமன் - ஹில்பர்ட் பரம்பரை குறிப்பிடத்தக்கது.
# லிண்டெமன்

## துணை நூல்கள்

- Ferdinand Lindemann: *Über die Zahl <math>\pi</math>.* In: Mathematische Annalen **20** (1882), S. 213 - 225.
- David Hilbert: *Ueber die Transcendenz der Zahlen e und <math>\pi</math>.* In: Mathematische Annalen **43** (1893), S. 216 - 219.
# உமாபதி சிவாசாரியர்

**உமாபதி சிவாசாரியர்** சைவ சித்தாந்த நூலாசிரியர்களுள் முக்கியமானவர். நாயன்மார்களுக்குப் பின் சைவ சித்தாந்தக் கோட்பாடுகளைப் பரப்பியவர்களுள் முக்கியமானவராக இவர் விளங்குகிறார். சைவர்களால் சந்தான குரவர்கள் எனப் போற்றப்படும் நால்வருள் இவரும் ஒருவர். மெய்கண்ட சாத்திரங்கள் எனப்படும், சைவ சித்தாந்த நூல்கள் பதினான்கில் சிறிதும் பெரிதுமான எட்டு நூல்களை இயற்றியவர் இவரே.
# உமாபதி சிவாசாரியர்

## இளமைக் காலம்

பொ.ஊ. 13 ஆம் நூற்றாண்டின் இறுதிப்பகுதியிலும், 14 ஆம் நூற்றாண்டின் முற் பகுதியிலும் வாழ்ந்த இவர் சிதம்பரத்திலே தில்லைவாழ் அந்தணர் மரபில் பிறந்தவர். இவர் மெய்கண்ட தேவரின் மாணவரான மறைஞான சம்பந்தரைக் குருவாகக் கொண்டு அவரிடம் சைவ நூல்களைப் பயின்றவர்.
# இசுடர்லிங் உட்கண எண்

கணிதத்தில் இசுடர்லிங் எண் என்பது இரண்டு வகையாகப் புழங்குகிறது. அவைகளில் ஒரு* n*-கணத்தை *k* உட்கணங்களாகப் பிரிக்கக்கூடிய வழிகளின் எண்ணிக்கை **இர ண்டாவது வகை இசுடர்லிங் எண்** அல்லது **இசுடர்லிங் உட்கண எண்** (Stirling Subset Number) எனப் பெயர் பெறும். இதற்குக் குறியீடு *S(n,k)* என்றோ அல்லது
<math>\\{\begin{matrix}
n\\
k
\end{matrix}\\}</math> என்றோ பயன்படுத்தப்படுகிறது. இதை *n*-subset-*k* என்றோ *n*-உட்கணம்-*k* என்றோ உச்சரிக்கலாம்.  
எடுத்துக்காட்டாக, <math>\\{\begin{matrix}
4\\
2
\end{matrix}\\}</math> = 7  
ஏனென்றால், {a,b,c,d} போன்ற ஒரு 4-கணத்தின் இரண்டு உட்கணங்கள் கொண்ட பிரிவுகள்:  
: **{a,b}/{c,d}; {a,c}/{b,d}; {a,d}/{b,c}; {a}/{b,c,d}; {b}/{a,c,d}; {c}/{a,b,d}; {d}/{a,b,c}**  
இவ்வெண்களின் முதல் சில மதிப்புகளின் அட்டவணையை ஸ்டர்லிங் எண்கள் என்ற கட்டுரையில் பார்க்கவும்.
# இசுடர்லிங் உட்கண எண்

## மீள்வரு தொடர்பு

n > 0 என்றால்,  
:<math>\\{\begin{matrix}
n\\
k
\end{matrix}\\} = k \\{\begin{matrix}
n - 1\\
k
\end{matrix}\\} + \\{\begin{matrix}
n - 1\\
k - 1
\end{matrix}\\}</math>  
*n* பொருட்களை உட்கணங்களாகப்பிரிக்கும்போது, ஏதாவதொரு குறிப்பிட்ட பொருளை (<math>x_0</math> என்று சொல்லலாமே) கவனித்தால் அது ஒற்றையாகவே ஓர் உட்கணமாக இருந்தாலும் இருக்கலாம்; அல்லது ஏதாவது மற்றோர் உட்கணத்தோடு அதில் ஒன்றாக இருந்தாலும் இருக்கலாம். முதல் பட்சத்தில், மற்ற *n-1* பொருள்கள் <math>\\{\begin{matrix}
n - 1\\
k - 1
\end{matrix}\\}</math> வழிகளில் உட்கணங்களாகப் பிரிகின்றன. இரண்டாவது பட்சத்தில் மற்ற *n-1* பொருள்கள் <math>\\{\begin{matrix}
n - 1\\
k
\end{matrix}\\}</math> வழிகளில் உட்கணங்களாகப்பிரிவதால், அவை ஒவ்வொன்றின் *k* உட்கணங்களில் ஏதாவதொன்றில் <math>x_0</math> சேர்ந்துகொள்ளலாம். இதனுடைய உருவாக்கம்தான் மீள்வரு தொடர்பு (Recurrence Relation).
# இசுடர்லிங் உட்கண எண்

## இறங்குமுகக் காரணியத்துடன் உறவு

: *n > 0* ஆக இருக்குமானால்,  
:(*): <math>x^n = \sum_k \\{\begin{matrix}
n\\
k
\end{matrix}\\} x(x - 1)(x - 2) ... (x - k + 1)</math>  
இதற்கு இரண்டுவிதமாக நிறுவல் அளிக்கலாம். உய்த்தறிதல் முறை ஒரு முறை. இன்னொன்று சேர்வியல் முறை.  
**சேர்வியல் முறையில் நிறுவல்**: *x* ஒரு நேர்ம முழுஎண் என்று கொள். *|X| = x, |N| = n* இருக்கும்படி இரண்டு கணங்கள் *X, N* இருப்பதாகக் கொள். *N* இலிருந்து *X* க்குப்போகும் எல்லாக் கோப்புகளின் எண்ணிக்கை <math>x^n</math>. இதே எண்ணிக்கையை இப்பொழுது வேறுவிதமாகக் கணிப்போம்.  
ஒரு குறிப்பிட்ட கோப்பைக் கவனி. இதனுடைய வீச்சில் (Range)அடங்கிய உறுப்புக்களின் எண்ணிக்கை *k* என்று கொள். இந்த குறிப்பிட்ட மதிப்புள்ள 'k'க்கு, <math>\\{\begin{matrix}
n\\
k
\end{matrix}\\}</math> வழிகளில் * N* இன் உறுப்புக்களை *X* இலுள்ள ஓர் உறுப்புக்குக் கோப்பிடலாம் (may be mapped).இவ்வழிகளில் ஒவ்வொன்றும் *N* ஐ உட்கணங்களால் பிரிக்கும் ஒரு பிரிவினை. ஒவ்வொரு பிரிவினையிலும் உள்ள ஒவ்வொரு பிரிவுக்கும் (அ-து. உட்கணத்திற்கும்)* X* இல் ஒரு பிம்பம் (Image) -- வெவ்வேறு பிரிவுக்கு வெவ்வேறு பிம்பம்--குறிப்பிடப்பட வேண்டும். இதற்குள்ள வழிகள்:
: *x(x - 1)(x - 2) ... (x - k +1).* இப்படிச் செய்துவிட்டால் எல்லாக் கோப்புகளையும் கணக்கிட்டாய்விடும்.ஆக, *k* என்ற வீச்சையுடைய எல்லாக் கோப்புகளின் எண்ணிக்கை:
: <math>\\{\begin{matrix}
n\\
k
\end{matrix}\\}x (x-1)... (x-k+1).</math>  
<math>x</math> ஒரு நேர்ம முழு எண்ணாக இருக்கும்போது (*)இன் உண்மைக்கு இது நிறுவலாகிறது. ஆனால் இதனாலேயே, <math>x</math> ஐ மாறியாகக் கொண்டால், (*) இன் இருபக்கங்களிலும் உள்ள பல்லுருப்புகள் <math>x</math> இன் முடிவிலா எண்ணிக்கையுள்ள மதிப்புகளுக்கு உண்மையான சமன்பாடாகின்றன. இதன்பொருள் (*) ஒரு முற்றொருமைச் சமன்பாடு.
# இசுடர்லிங் உட்கண எண்

## ஏறுமுகக் காரணியத்துடன் உறவு

: (**) n > 0 ஆக இருக்குமானால்  
:<math>x^n = \sum_k \\{\begin{matrix}
n\\
k
\end{matrix}\\} (-1)^{n-k} x (x + 1)(x + 2) ... (x + k - 1)</math>  
இறங்குமுகக்காரணியத்துடன் உறவு (*) இல் காட்டப்பட்டது. அதனில் <math>x</math> ஐ <math>(-x)</math> ஆக மாற்றினால் (**) கிடைத்துவிடும்.
# சன் குழுமம்

**சன் குழுமம்** என்பது கலாநிதி மாறனின் தலைமையில் தமிழ்நாட்டில் இயங்கும் ஒரு ஊடகக் குழுமம் ஆகும். இக்குழுமத்தில் தொலைக்காட்சிகள், பண்பலை வானொலிகள், செய்தித்தாள்கள், இதழ்கள் திரைப்படத் தயாரிப்பு நிறுவனம் எனப் பலவகைப்பட்ட ஊடக நிறுவனங்கள் இடம் பெற்றுள்ளன. இந்நிறுவனம் தொடர்ந்து 28 ஆண்டுகளாகத் தான் வழங்கும் சேவைகளில் முன்னணியில் இருந்து வருகிறது.  
சன் குழுமத்தில் தற்போது தமிழ், தெலுங்கு, கன்னடம், மலையாளம் மற்றும் பெங்காலி போன்ற நான்கு மொழிகளில் 32 தொலைக்காட்சி அலைவரிசைகள் (24 நிலையான வரையறுத் தொலைக்காட்சி +8 உயர் வரையறுத் தொலைக்காட்சி) இருக்கின்றன, இந்தக் குழுவிடம் இந்தியா முழுவதும் 70 பண்பலை ஒலிபரப்பு வானொலி நிலையங்கள், தினகரன், தமிழ்முரசு ஆகிய செய்தித்தாள்கள், 6 வார இதழ்கள், டிடிஎச் தொலைக்காட்சிச் சேவை ஆகியவை உள்ளன
# சன் குழுமம்

## தொலைக்காட்சி

1990 ஆம் ஆண்டில் கலாநிதி மாறன் என்பவரால் தமிழில் 'பூமாலை' என்ற மாதாந்திர காணொளி செய்தி இதழைத் தொடங்கினார். அதன் பிறகு ஏப்ரல் 14, 1993 அன்று தொடங்கப்பட்ட குழுவின் முதல் மற்றும் முதன்மை அலைவரிசை சன் தொலைக்காட்சி ஆகும். 133 மில்லியன் டாலர் திரட்டிய பின்னர் சன் தொலைக்காட்சி 24 ஏப்ரல் 2006 அன்று பம்பாய் பங்குச் சந்தையில் பட்டியலிடப்பட்டது. சன் குழுமத்தின் துணை நிறுவனமான சன் டிவி நெட்வொர்க் நிறுவனத்தில் தமிழ், தெலுங்கு, கன்னடம், மலையாளம், பெங்காலி மற்றும் மராத்தி (விரைவில்) ஆகிய மொழிகளில் 33 தொலைக்காட்சி அலைவரிசைகளை கொண்டுள்ளது.  
| உயர் வரையறு தொலைக்காட்சி அலைவரிசைகள் |  |  |  |  |  |
| --- | --- | --- | --- | --- | --- |
| பொழுதுபோக்கு | சன் தொலைக்காட்சி | ஜெமினி தொலைக்காட்சி | உதயா தொலைக்காட்சி | சூர்யா தொலைக்காட்சி | சன் வங்காள |
| இசை | சன் மியூசிக்கு | ஜெமினி மியூசிக் | உதயா மியூசிக் | சூர்யா மியூசிக் |  |
| திரைப்படங்கள் | கே தொலைக்காட்சி | ஜெமினி மூவீஸ் | உதயா மூவீஸ் | சூர்யா மூவீஸ் |  |
| நகைச்சுவை | ஆதித்யா தொலைக்காட்சி | ஜெமினி காமெடி | உதயா காமெடி | சூர்யா காமெடி |  |
| சிறுவர்கள் | சுட்டித் தொலைக்காட்சி | குஷி தொலைக்காட்சி | சிண்டூ தொலைக்காட்சி | கொச்சு தொலைக்காட்சி |  |
| செய்திகள் | சன் செய்திகள் |  |  |  |  |
| பழைய திரைப்படங்கள் & பொழுதுபோக்கு | சன் லைப் | ஜெமினி லைப் | } |  |  |
# சன் குழுமம்

## அச்சு ஊடகம்

;செய்தித்தாள்
- தினகரன்
- தமிழ்முரசு  
;இதழ்கள்
- குங்குமம்
- முத்தாரம்
- வண்ணத்திரை  
;மாதம் இரு முறை
- குங்குமச் சிமிழ்
- குங்குமம் தோழி
- ஆன்மிக பலன்
# சன் குழுமம்

## OTT இயங்குதளம்

- சன் நெக்ட்ஸ்
# சன் குழுமம்

## தொலைக்காட்சி விநியோகம்

;டிடிஹ் சேவை
- சன் டைரக்ட்  
;கேபிள் டி.வி
- சுமங்கலி கேபிள் விஷன்
# சன் குழுமம்

## திரைப்பட தயாரிப்பும் விநியோகமும்

- சன் பிக்சர்ஸ்
# சன் குழுமம்

## ஐபில் அணிகள்

- சன்ரைசர்ஸ் ஹைதராபாத்
# சன் குழுமம்

## பண்பலை

| } |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| தமிழ் நாடு | தமிழ் | சென்னை | கோயம்புத்தூர் | திருச்சி | மதுரை | திருநெல்வேலி | தூத்துக்குடி | புதுச்சேரி | ஈரோடு |  |  |
| ரெட் பண்பலை வானொலி 93.5 MHZ |  |  |  |  |  |  |  |  |  |  |  |
| கேரளா | மலையாளம் | கொச்சி | திருசூர் | கண்ணூர் | கோழிக்கோடு | திருவனந்தபுரம் | - | - |  |  |  |
| அந்தர பிரதேசம் | தெலுங்கு | ராஜமுன்றி | ஹைதராபாத் | திருப்பதி | விஜயவாடா | விசாகபட்டினம் | வாரங்கல் | - | - |  |  |
| கர்நாடகம் | கன்னடம் | பெங்களூர் | மங்களூர் | மைசூர் | குல்பர்கா | - | - | - |  |  |  |
| மகாராஷ்டிரா | மராத்தி / மற்றவை | அவுரங்கபாத் | புனே | நாசிக் | நாக்பூர் | - | - | - |  |  |  |
| உத்தர பிரதேஷ் | இந்தி / மற்றவை | லக்னோ | வாரணாசி | கான்பூர் | அலஹாபாத் | - | - | - |  |  |  |
| குஜராத் | இந்தி / மற்றவை | ராஜ்கோட் | வதோதரா | அகமதாபாத் | - | - | - | - |  |  |  |
| - | - | மத்திய பிரதேஷ் | இந்தி / மற்றவை | இந்தூர் | போப்பால் | ஜபள்பூர் | - | - | - | - | - |
| மற்ற மாநிலங்கள் | இந்தி / மற்றவை | ஜெய்பூர் | புவனேஸ்வர் | ஜம்ஷேத்பூர் | சிலிகுரி | ஆசன்சொல் | கங்க்டொக் | கவ்ஹாத்தி | - |  |  |
| மற்ற மாநிலங்கள் | இந்தி / மற்றவை | சிலாங் | அய்சாவல் | - | - | - | - | - |  |  |  |
| 48.9% பங்குகளுடன் | இந்தி / மற்றவை | புது டெல்லி | மும்பை | கொல்கத்தா | - | - | - | - |  |  |  |
| - |  |  |  |  |  |  |  |  |  |  |  |
# திருவியலூர் உய்யவந்ததேவ நாயனார்

**திருவியலூர் உய்யவந்ததேவ நாயனார்** சைவ சித்தாந்த நூல்களுள் ஒன்றான திருவுந்தியார் என்னும் நூலை இயற்றியவர். வட பகுதியிலிருந்து தென்னாட்டுக்கு வந்திருந்த போது, திருக்கடவூரைச் சேர்ந்த ஆளுடையதேவ நாயனார் என்பவரின் வேண்டுகோளுக்கு இணங்கி இந் நூலை இவர் இயற்றினார் என அ. சதாசிவம்பிள்ளை குறிப்பிட்டுள்ளார்.  
இவர் திருவுந்தியாரை இயற்றிய காலம் கி.பி 1148 என மு. அருணாசலம் குறிப்பிட்டுள்ளார். இது சரியாயின் திருவியலூர் உய்யவந்ததேவ நாயனார் 12 ஆம் நூற்றாண்டின் நடுப்பகுதியில் வாழ்ந்தவர் எனக் கூறலாம். எனினும் இதற்குச் சரியான ஆதாரங்கள் இல்லை எனக் கூறப்படுகின்றது .
# மாரியம்மன் கோயில், சிங்கப்பூர்

**மாரியம்மன் கோயில்** சிங்காப்பூரில் *சைனா டவுன்* என்னும் வட்டாரத்தில், சவுத் பிரிட்ச் சாலை என்னுமிடத்தில் அமைந்திருக்கும் ஓர் இந்துக் கோயில் ஆகும். இதுவே சிங்கப்பூரின் மிகப் பழமையான கோயில். இக்கோவில் 1973 சூலை 6 அன்று தேசிய நினைவுச் சின்னமாக சிங்கப்பூர் அரசால் அறிவிக்கப்பட்டது.  
மாரியம்மன் கோவில் தமிழ்நாட்டில் நாகப்பட்டினம், கடலூர் போன்ற இடங்களில் இருந்து சிங்கப்பூரில் தமிழ் மக்களின் உறுதுணையோடு 1827-இல் அமைக்கப்பட்டது. மாரியம்மனை முதற் தெய்வமாகவும், மூலஸ்தான தெய்வமாகவும் அமைத்துள்ளார்கள்.
# மாரியம்மன் கோயில், சிங்கப்பூர்

## வரலாறு

இக்கோயில் உருவாகவும், தோற்றம் பெற்று அமைவதற்கும் காரண கர்த்தாவாக இருந்தவர் நாராயண பிள்ளை என்பவர் ஆவார். கோவில் அமைப்பதற்கான நிலத்தை வழங்கக் கிழக்கிந்திய கம்பெனி முதன்முதலாக 1822-ல் ஆண்டில் முன் வந்தது. 1823-ல் இப்போதுள்ள மாரியம்மன் கோவில் அமைந்துள்ள இடமான சவுத் பிரிட்ஜ் சாலையில் கோவில் கட்ட அனுமதி தரப்பட்டது.  
1827-ல் கோவிலின் அடித்தளப்பணி ஆரம்பிக்கப்பட்டது. தமிழ் நாட்டின் கடலூரைச் சேர்ந்த ஒருவர் தம்முடன் எடுத்து வந்த அம்மன் சிலையை மரப்பலகை, கூரையுடன் கூடிய சிறு குடில் அமைத்து *சின்ன அம்மன்* என்ற பெயரில் பிரஷ்டை செய்து வழிபாடு தொடங்கப்பட்டது. அந்த அம்மனே இன்று மகா மாரியம்மன் ஆலயத்தின் மூலஸ்தானத்தில் இருக்கிறது.  
16 ஆண்டுகளுக்குப் பின் சிறு அளவிலிருந்த கோயில் 1862-இல் முழுமையான செங்கல் கட்டிடமாக மாற்றப்பட்டது. தற்போதுள்ள மூலவரான *பெரிய அம்மன்* எப்போது கோயிலுக்கு கொண்டு வரப்பட்டது என்பதற்கான ஆதாரம் இல்லை. அதன்பின் சுமார் 100 ஆண்டுகள் மாற்றமின்றி இருந்த ஆலயம்,1962–ல் இப்போதுள்ள நிலையில் மாற்றம் கண்டது. புதுப்பொலிவுடன் நவீன வசதிகளுடன் திருமண மண்டபம், அரங்கம் போன்றவையும் கட்டப்பட்டன. சிங்கப்பூர் அறக்கட்டளை வாரியத்தினால் இவ்வாலயம் தற்போது நிர்வகிக்கப்படுகிறது.  
1936 சூன் மாதத்தில் முதல் குடமுழுக்கு நடைபெற்றுள்ளது. அதன் பின்னர் 1949, 1977, 1984, 1996 ஆகிய ஆண்டுகளில் குடமுழுக்குகள் நடைபெற்றன.
# மாரியம்மன் கோயில், சிங்கப்பூர்

## சமூக சேவை

பிரித்தானிய ஆட்சிக் காலங்களில் தமிழ் நாட்டிலிருந்து இங்கு வேலை தேடி வரும் தமிழர்க்கு உதவி நல்கிடும் அமைப்பாக இக்கோயில் இருந்துள்ளது. ஒரு நிலையான தொழில்,வேலை கிடைக்கும் வரை கோவிலில் தங்கியிருக்க அனுமதி அளித்துள்ளார்கள்.  
இந்திய திருமணங்களைச் சட்டப்படி பதிவுசெய்து செய்யும் பதிவகமாகவும் மகா மாரியம்மன் ஆலயம் செயல்பட்டு வருகிறது. அதோடு மட்டுமின்றி திருமணச் சடங்கும் முறைப்படி நடைபெறுகிறது. தற்போது மருத்துவ முகாம், இந்து சமய நிகழ்ச்சிகள், சமய வகுப்புகள் ஆகியவற்றை நடத்துவதோடு பள்ளி குழந்தைகளின் கல்வி முன்னேற்றத்திற்கும் ஆதரவு நல்கி வருகிறது.
# மாரியம்மன் கோயில், சிங்கப்பூர்

## கோயிலில் சீனர்களின் பங்கு

இக்கோயில் கோவில் சீனர்கள் அதிகம் வாழும் பகுதியில் அமைந்திருக்கும் காரணத்தால் சுற்றுபுறத்திலிருக்கும் சீனர்களும் மாரியம்மன் கோயிலுக்கு வந்து வழிபடுகிறார்கள். ஆண்டுதோறும் நடக்கும் தீமிதிப்பு விழாவில் சீனர்கள் பெரும்வாரியாக பங்கு பெறுகிறார்கள். கட்டுமானப் பணிகளுக்கு நிதியுதவி வழங்கினார்கள்.
# மாரியம்மன் கோயில், சிங்கப்பூர்

## விழாக்கள்

- அக்டோபர்/நவம்பரில் திரௌபதியம்மனுக்கு தீ மிதிப்பு விழா நடக்கிறது. இத்திருவிழா 1842 முதல் நடைபெறுவதாகக் கூறப்படுகிறது.
- நவராத்திரி, 1008 சங்காபிஷேகம், மகா சத சண்டி யாகம், நவசக்தி அர்ச்சனை, திரெளபதை உற்சவம் ஆகிய விழாக்கள் சிறப்பாக நடந்து வருகின்றன.  
- National Heritage Board (2002), *Singapore's 100 Historic Places*, Archipelago Press,
- Lee Geok Boi (2002), "The Religious Monuments of Singapore: Faith of our Forefathers", Landmark Books,
- National Heritage Board (2006), "The Encyclopedia of Singapore", Editions Didier Millet,
- Hindu Endowments Board webpage
- Asian Oriental Architecture webpage
# போலந்து

**போலந்து** என்றழைக்கப்படும் **போலந்து குடியரசு** மத்திய ஐரோப்பாவில் உள்ள ஒரு நாடு ஆகும். இதன் மேற்கில் ஜெர்மனியும் தெற்கில் செக் குடியரசு, சிலோவேக்கியா ஆகியனவும் கிழக்கில் உக்ரைன், பெலாரஸ் ஆகியனவும் எல்லைகளாக அமைந்துள்ளன. வடக்கில் பால்டிக் கடலும், உருசியாவின் கலினின்கிராட் ஒப்லாசுத்தும் உள்ளன. போலந்தின் மொத்தப் பரப்பளவு 312,679 சதுர கிலோமீட்டர் (120,726 சதுர மைல்). கொண்ட போலந்து உலகின் 34 ஆவது அதிக மக்கள்தொகை கொண்ட நாடாகவும், ஐரோப்பிய ஒன்றிய உறுப்பு நாடுகளுள் மக்கள்தொகை அடிப்படையில் ஆறாவது பெரிய நாடாகவும் உள்ளது. போலந்து, "வோய்வோட்சிப்" எனப்படும் 16 மாகாணங்களைக் கொண்ட ஒற்றையாட்சி நாடு. இது, ஐரோப்பிய ஒன்றியம், நாட்டோ, ஐக்கிய நாடுகள் அவை, உலக வணிக அமைப்பு, பொருளாதார ஒத்துழைப்புக்கும் வளர்ச்சிக்குமான அமைப்பு, ஐரோப்பியப் பொருளாதாரப் பகுதி, பன்னாட்டு ஆற்றல் முகமை, ஐரோப்பிய அவை, ஐரோப்பாவில் பாதுகாப்புக்கும் ஒத்துழைப்புக்குமான அமைப்பு, பன்னாட்டு அணு ஆற்றல் முகமை, ஜி6, பால்டிக் கடல் நாடுகள் அமைப்பு, விசேகிராட் குழு, வெய்மார் முக்கோணம், செங்கன் ஒப்பந்தம் ஆகியவற்றின் உறுப்பு நாடாகவும் உள்ளது.  
போலந்தின் உருவாக்கம், இன்றைய போலந்து நாட்டுக்குள் அடங்கும் பகுதிகளை ஆண்ட முதலாம் மியெசுக்கோ (Mieszko I) 966 ஆம் ஆண்டில் கிறித்தவ சமயத்தைத் தழுவியதுடன் தொடர்பானதாகக் கடுதப்படுகின்றது. 1025 ஆம் ஆண்டில் போலந்து இராச்சியம் உருவானது. 1569ல் லுப்லின் ஒன்றிய ஒப்பந்தம் கைச்சாத்திடப்பட்டு, போலந்து-லித்துவேனியப் பொதுநலவாயம் உருவாக்கப்பட்டதன் மூலம், போலந்து, லித்துவேனியப் பெரிய டச்சியுடன் நீண்டகாலக் கூட்டுறவு ஒன்றை ஏற்படுத்திக்கொண்டது. 1795 ஆம் ஆண்டில், போலந்தை, பிரசிய இராச்சியம், உருசியப் பேரரசு, ஆசுத்திரியா ஆகியவை தங்களுக்குள் பிரித்துக் கொண்டதால், இந்த உறவு முடிவுக்கு வந்தது. 1918 ஆம் ஆண்டில், போலந்து, இரண்டாவது போலந்துக் குடியரசு ஆக விடுதலை பெற்றுக்கொண்டது. 1939 செப்டெம்பரில், இரண்டாம் உலகப் போரின் தொடக்கத்தில், செருமனிக்கும் உருசியாவுக்கும் இடையிலான மோலோட்டோவ்-ரிப்பென்ட்ராப் ஒப்பந்தத்தைத் தொடர்ந்து இரு நாடுகளும் போலந்தைத் தமக்குள் பங்கு போட்டு ஆக்கிரமித்துக் கொண்டன. ஏறத்தாழ ஆறு மில்லியன் போலந்து மக்கள் இப்போரில் இறந்தனர். பல ஆண்டுகளுக்குப் பின்னர் போலந்து, சோவியத் ஒன்றியத்தின் செல்வாக்கு வட்டத்துள் அடங்கியதான போலந்து மக்கள் குடியரசாக உருவாகி 1989 வரை நிலைத்திருந்தது. 1989 ஆம் ஆண்டுப் புரட்சியின் போது 45 ஆண்டுக்கால பொதுவுடைமை ஆட்சி தூக்கி எறியப்பட்டு சனநாயக ஆட்சி நிறுவப்பட்டது.  
இரண்டாம் உலகப் போரின்போது பெரும் அழிவுகளுக்கு உட்பட்டிருந்தும், போலந்தின் பெரும்பாலான பண்பாட்டுச் செல்வங்கள் பாதுகாக்கப்பட்டுள்ளன. தற்போது மொத்தமாக 14 யுனெசுக்கோ உலக பாரம்பரியக் களங்கள் போலந்தில் உள்ளன. பொதுவுடைமை ஆட்சி நீக்கப்பட்ட பின்னர், மனித வளர்ச்சி தொடர்பில் போலந்து அதியுயர் தரத்தை எட்டியுள்ளது.
# போலந்து

## வரலாறு

### வரலாற்றுக்கு முந்திய காலம், 966 வரை

இன்று போலந்து என அறியப்படும் பகுதியில் முற்காலத்தில் பல்வேறு இனக்குழுக்கள் வாழ்ந்ததாக வரலாற்றாளர்கள் கூறுகின்றனர். இவர்களின் இனம், மொழி என்பவை தொடர்பில் கருத்து வேறுபாடுகள் நிலவுகின்றன. இப் பகுதிக்குள் சிலாவிய மக்கள் நுழைந்த காலம், வழி என்பவை தொடர்பிலான விடயங்கள், சர்ச்சைக்கு உரிய முக்கியமான கருப்பொருட்களாக உள்ளன.  
தொல்பழங்கால அல்லது முன்வரலாற்றுப் போலந்து தொடர்பிலான முக்கிய தொல்லியல் கண்டுபிடிப்பு, பிசுக்குப்பின் (Biskupin) அரண் குடியிருப்பு ஆகும். இது, கிமு 700 ஆம் ஆண்டுக் காலப்பகுதியைச் சார்ந்த முந்திய இருப்புக் காலத்தின் லுசாத்தியப் பண்பாட்டுக்கு உரியது. கிபி 960ல் கிறித்தவ மதத்துக்கு மாறும்வரை, போர், வளமை, செழிப்பு என்பவற்றுக்கான "சுவேத்தோவிட்" என்னும் சிலாவியக் கடவுள் மீது போலந்து மக்கள் நம்பிக்கை வைத்திருந்தனர்.
# போலந்து

## வரலாறு

### பியாத்து வம்சம், 966-1385

10 ஆம் நூற்றாண்டில், பியாத்து வம்சத்தின் கீழ், போலந்து அடையாளம் காணப்படத்தக்கதான ஒருங்கிணைந்த வடிவத்தைப் பெற்றது. வரலாற்றில் அறயவருகின்ற முதல் அரசரான முதலாம் மியெசுக்கோ 966 ஆம் ஆண்டில் கத்தோலிக்க மதத்துக்கு மாறினார். அது நாட்டின் மதமும் ஆனது. தொடர்ந்து வந்த சில நூற்றாண்டுகளில் நாட்டு மக்கள் எல்லோரும் கத்தோலிக்கர் ஆயினர். 1000 ஆவது ஆண்டில் மியெசுக்கோவின் மகனான வீர போல்சுலாவ் தந்தையின் கொள்கைகளையே பின்பற்றி "கினியெசுனோ" மாநாட்டை நடத்தியதுடன், புதிய மறை மாவட்டம் ஒன்றையும் உருவாக்கினார். போல்சுலாவ் நாட்டைத் தனது மகன்களிடையே பிரித்துக் கொடுத்ததனால், 12 ஆம் நூற்றாண்டில் போலந்து பல சிறு டச்சிகளாகப் பிரிந்து காணப்பட்டது.
# போலந்து

## புவியியல்

போலந்து, அகலக்கோடுகள் 49°, 55° வ ஆகியவற்றுக்கும், நெடுங்கோடுகள் 14° and 25° கி ஆகியவற்றுக்கும் இடையில் பலவகையான புவியியல் பகுதிகளை உள்ளடக்கி அமைந்துள்ளது. வடமேற்கில் அமைந்துள்ள பால்டிக் கடற்கரை பொமரேனிய விரிகுடாவில் இருந்து, கிடான்சுக் வளைகுடா வரை நீண்டுள்ளது. இக்கரையோரத்தில் பல மணற் பள்ளங்களும், கரையோர ஏரிகளும், மணற் குன்றுகளும் காணப்படுகின்றன. பெரும்பாலும் நேர்கோடாக அமைந்துள்ள இக் கரையோரத்தில் இசுட்டெச்சின் குடா (zczecin Lagoon), புச்கு விரிகுடா (Bay of Puck), விசுட்டுலா குடா என்பன குழிவுகளாக அமைந்து காணப்படுகின்றன. நடுப் பகுதியும், வடக்கின் ஒரு பகுதியும் வட ஐரோப்பியச் சமவெளியில் அமைந்துள்ளன.  
இத் தாழ்நிலங்களில் இருந்து சற்று உயரத்தில், பிளீசுட்டோசீன் பனிக்கட்டிக் காலத்தில் உருவான பனியாற்றுப் படிவுகளையும் பனியாற்று ஏரிகளையும் கொண்ட நான்கு குன்றுப் பகுதிகள் உள்ளன. இவ்வேரிப் பகுதிகள் பொமரேனியன் ஏரி மாவட்டம், பெரும் போலிய ஏரி மாவட்டம், கசுபிய ஏரி மாவட்டம், மசுரிய ஏரி மாவட்டம் என்பனவாகும். இவற்றுள் பெரிய மசுரிய ஏரி மாவட்டம், வடகிழக்குப் போலந்தின் பெரும் பகுதியில் பரந்துள்ளது.  
வட ஐரோப்பிய தாழ்நிலங்களுக்குத் தெற்கில் சிலேசியா, மசோவியா ஆகிய பகுதிகள் அமைந்துள்ளன. இப்பகுதிகளில் அகலமான பனிக்கட்டிக்கால ஆற்றுப் பள்ளத்தாக்குகள் உள்ளன. மேலும் தெற்கே போலந்தில் மலைப் பகுதிகள் அமைந்துள்ளன. போலந்தின் தெற்கு எல்லையை ஒட்டி, கார்ப்பதியன் பலைகளில் மிகவும் உயரமான தாத்திரா மலை உள்ளது.
# போலந்து

## புவியியல்

### நிலவியல்

லிலான வெளிப்படுபாறை.]]
போலந்தின் நிலவியல் அமைப்பு, கடந்த 60 மில்லியன் ஆண்டுகளில் ஏற்பட்ட ஐரோப்பா, ஆப்பிரிக்கா ஆகியவற்றின் கண்ட மோதுகையினாலும், வட ஐரோப்பாவின் நான்காம் நிலை உறைபனிப் பரவலினாலும் ஏற்பட்டது. இவ்விரு செயற்பாடுகளும், சுடேட்சு, கார்ப்பதியன் ஆகிய மலைகளை உருவாக்கின.  
போலந்து, 2,000 மீட்டர்களிலும் கூடிய உயரம் கொண்ட 70 மலைகளைக் கொண்டுள்ளது. இவை அனைத்துமே தாத்திராசு பகுதியிலேயே அமைந்துள்ளன. உயர் தாத்திராசு, மேற்குத் தாத்திராசு என இரண்டு பிரிவாக உள்ள போலந்தின் தாத்திராசுவே நாட்டின் மிகவும் உயரமான மலைத் தொகுதி ஆகும். போலந்தின் மிக உயரமான இடம், மட மேற்குச் சிகரமான "ரிசி" ஆகும். இது 2,499 மீட்டர் (8,199 அடி) உயரமானது. இதன் அடிவாரத்தில், சார்னி இசுட்டஃப் பாட் ரிசாமி (ரிசி மலையின் கீழமைந்த கரும் ஏரி), மோர்சுகியே ஓக்கோ (கடற்கண்) ஆகிய ஏரிகள் உள்ளன.  
போலந்திலுள்ள ஒரேயொரு பாலைவனம் சகுளம்பியே டபிரோஃப்சுக்கி பகுதியில் பரந்துள்ளது. இது பிளெடோஃப் பாலைவனம் என அழைக்கப்படுகிறது. தெற்குப் போலந்தில் உள்ள இப் பாலைவனம், 32 சதுர கிலோமீட்டர் (12 சதுர மைல்) பரப்பளவு கொண்டது. இது ஐரோப்பாவில் அமைந்துள்ள ஐந்து இயற்கைப் பாலைவனங்களுள் ஒன்று. இந்த அகலக்கோட்டுப் பகுதியில் உள்ள வெப்பம் கூடிய பாலைவனமும் இதுவே. "பிளெடோஃப்" பாலைவனம், பல ஆயிரம் ஆண்டுகளுக்கு முன்னர் உருகிய பனியாறு ஒன்றினால் ஏற்பட்டது. சிறப்புத் தன்மை கொண்ட நிலவியல் அமைப்பு இதற்கான முக்கிய காரணியாக இருந்துள்ளது. மணல் படையின் தடிப்பு சராசரியாக 40 மீட்டரும் (131 அடி), மிகக் கூடிய தடிப்பு 70 மீட்டர் (230 அடி) ஆகவும் உள்ளது. இது, விரைவாகவும், ஆழமாகவும் நீர் வடிந்தோடுவதற்கு இலகுவாக இருக்கிறது.
# போலந்து

## புவியியல்

### நீர்ப்பரப்புகள்

.]]
போலந்தில் உள்ள மிக நீளமான ஆறு, விசுட்டுலா. இது 1,047 கிலோமீட்டர் (651 மைல்) நீளமானது. போலந்தின் மேற்கு எல்லையின் ஒரு பகுதியாக அமையும் ஓடெர் ஆறு 854 கிலோமீட்டர் (531 மைல்) நீளமும், அதன் கிளையாறான வர்த்தா 808 கிலோமீட்டர் (502 மைல்) நீளமும் கொண்டது. விசுட்டுலாவின் கிளையாறான பக் ஆறு 772 கிலோமீட்டர் (480 மைல்) நீளமானது.விசுட்டுலா, ஓடெர் ஆகிய ஆறுகளும், பொமரேனியாவில் உள்ள பல சிறிய ஆறுகளும் பால்டிக் கடலில் கலக்கின்றன. லினா, அங்கிரப்பா ஆகிய ஆறுகள் பிரெகோல்யா ஊடாக பால்டிக்கில் விழுகின்றன. "செர்னா அன்சா", "நெமன்" ஊடாக பால்டிக் கடலில் கலக்கின்றது. போலந்தின் பெரும்பாலான ஆறுகள் பால்டிக் கடலிலேயே கலக்கின்ற போதும், கருங்கடலில் கலக்கும் ஒராவா, தன்யூப் ஆகியவற்றின் சில கிளையாறுகள் போலந்தின் "பெசுக்கிட்சு" பகுதியிலேயே உற்பத்தியாகின்றன. கிழக்கு "பெசுக்கிட்சு" பகுதியில் உற்பத்தியாகும் சில ஊற்றுக்களும் "டினியெசுட்டர் ஆறு" வழியாகக் கருங்கடலில் கலக்கின்றன.  
போலந்தின் ஆறுகள் மிகப் பழைய காலத்தில் இருந்தே போக்குவரத்துக்குப் பயன்பட்டுவந்தன. எடுத்துக்காட்டாக, வைக்கிங்குகள் விசுட்டுலா, ஓடெர் ஆகிய ஆறுகளூடாகத் தமது நீள்கப்பல்களில் பயணம் செய்தனர். மத்திய காலத்திலும், நவீன காலத் தொடக்கத்திலும், போலிய-லித்துவேனியப் பொதுநலவாயம் ஐரோப்பாவின் "தானியக் கூடை" ஆக இருந்தபோது, வேளாண்மை உற்பத்திகளை விசுட்டுலா ஆற்றினூடாக "கிடான்சுக்" வரை எடுத்துச் சென்று, அங்கிருந்து ஐரோப்பாவின் பிற பகுதிகளுக்கு அனுப்பினர்.  
ஒவ்வொன்றும் 1 எக்டேர் (2.47 ஏக்கர்) பரப்பளவு கொண்ட ஏறத்தாழப் பத்தாயிரம் வரையிலான ஏரிகளைக் கொண்ட போலந்து, உலகில் அதிக அளவு ஏரிகளைக் கொண்ட நாடுகளுள் ஒன்றாகத் திகழ்கின்றது. ஐரோப்பாவில் பின்லாந்து மட்டுமே போலந்திலும் கூடிய ஏரி அடர்த்தி கொண்ட நாடாக உள்ளது. 100 சதுர கிலோமீட்டருக்கு (39 சதுர மைல்) மேல் பரப்பளவு கொண்ட மசூரியாவில் உள்ள சினியார்டுவி ஏரி, மாம்ரி ஏரி என்பனவும், பொமரேனியாவில் உள்ள லெப்சுக்கோ ஏரி, டிராவ்சுக்கோ ஏரி என்பன போலந்தின் மிகப் பெரிய ஏரிகளுள் அடங்குகின்றன.
# போலந்து

## புவியியல்

### நிலப் பயன்பாடு

போலந்தின் நிலப்பகுதியில் 28.8% காடுகளாக உள்ளன. அரைப் பங்குக்கும் மேற்பட்ட நிலப்பகுதி வேளாண்மைக்கு ஒதுக்கப்பட்டுள்ளது. பயிர்ச்செய்கைக்கு உரிய நிலப் பரப்பளவு குறைந்து வருகின்ற போதும், எஞ்சிய பயிர் நிலங்களில் செறிவான வேளாண்மைச் செய்கை இடம்பெற்று வருகின்றது.  
3,145 சதுர கிலோமீட்டர் (1,214 மைல்) பரப்பளவு கொண்ட, போலந்தின் நிலப்பரப்பில் 1% ஆன பகுதி பாதுகாக்கப்பட்ட 23 போலந்து தேசியப் பூங்காக்களுள் அடங்குகிறது. மசூரியா, கிராக்கோ-செசுட்டோச்சோவா மேட்டுநிலம், கிழக்கு பெசுக்கிட்சு ஆகிய பகுதிகளில் இன்னும் மூன்று தேசியப் பூங்காக்கள் அமைப்பதற்குத் திட்டம் உள்ளது. இவை தவிர, நடுப் போலந்தில், ஆறுகளையும் ஏரிகளையும் அண்டிய ஈரநிலங்களும், வடக்கின் கடற்கரைப் பகுதிகளும் சட்டப்படி காக்கப்பட்டுள்ளன. பல இயற்கை ஒதுக்ககங்களையும் பிற காக்கப்பட்ட பகுதிகளையும் அண்டி, ஏறத்தாழ 120 பகுதிகளை நிலத்தோற்றப் பூங்காக்கள் என அறிவித்துள்ளனர்.  
தற்காலப் போலந்து வேளாண்மைக்கான சிறப்பான வாய்ப்புக்களைக் கொண்டுள்ளது. இங்கே 2 மில்லியன்களுக்கு மேற்பட்ட தனியார் பண்ணைகள் உள்ளன. உருளைக் கிழங்கு, ராய் தானியம் ஆகியவற்றின் உற்பத்தியில், ஐரோப்பாவில் முதன்மை வகிப்பது போலந்தே. இனிப்பு பீட் கிழங்கு, கோதுமையினதும் ராயினதும் கலப்பினமான டிரிட்டிக்கேல் என்பவற்றின் உற்பத்தியிலும் போலந்து உலகின் முன்னணி நாடுகளுள் ஒன்று. இதனால் சில வேளைகளில் போலந்தை, ஐரோப்பிய ஒன்றியத்தின் எதிர்காலத் "தானியக் கூடை" எனக் குறிப்பிடுவது உண்டு. எனினும், வேளாண்மைத் துறையில் 16% தொழிலாளர்கள் ஈடுபட்டுள்ள போதும், நாட்டின் வேளாண்மை உற்பத்தி மிகவும் குறைவாகவே உள்ளது. சிறிய பண்ணைகள் பெருமளவில் இருப்பதன் காரணமாகவே, இத் தொழிற்துறையில் செயல்திறன் குறைவாக இருப்பதாகக் கூறுகின்றனர். அரசாங்க மட்டத்தில் வேளாண்மைச் சீர்திருத்தங்கள் பற்றிப் பேசப்பட்டு வருவதால் எதிர் காலத்தில் நிலைமை மாறுவதற்கு வாய்ப்புண்டு.
# சூன் 24

## பிறப்புகள்

- 1542 &ndash; சிலுவையின் புனித யோவான், எசுப்பானியப் புனிதர் (இ. 1591)
- 1619 &ndash; ரைக்லாவ் வொன் கூன்சு, ஒல்லாந்த இலங்கையின் ஆளுநர் (இ. 1682)
- 1883 &ndash; யோன் மெட்சிங்கர், பிரான்சிய ஓவியர் (பி. 1956)
- 1885 &ndash; தாரா சிங், சீக்கிய அரசியல், சமயத் தலைவர் (இ. 1967)
- 1907 &ndash; கா. அப்பாத்துரை, தமிழகத் தமிழறிஞர் (இ. 1989)
- 1915 &ndash; பிரெட் ஆயில், ஆங்கிலேய வானியலாளர் (இ. 2001)
- 1921 &ndash; கண்ணதாசன், தமிழ்த் திரைப்படப் பாடலாசிரியர், கவிஞர் (இ. 1981)
- 1928 &ndash; எம். எஸ். விஸ்வநாதன், தென்னிந்தியத் திரைப்பட இசையமைப்பாளர் (இ. 2015)
- 1929 &ndash; கரோலின் சூமேக்கர், அமெரிக்க வானியலாளர்
- 1937 &ndash; அனிதா தேசாய், இந்திய-அமெரிக்க எழுத்தாளர்
- 1938 &ndash; நீல. பத்மநாபன், தமிழக எழுத்தாளர்
- 1953 &ndash; வில்லியம். ஈ. மோர்னர், நோபல் பரிசு பெற்ற அமெரிக்க வேதியியலாளர், இயற்பியலாளர்
- 1961 &ndash; இயன் கிளென், இசுக்கொட்டிய நடிகர்
- 1966 &ndash; விஜயசாந்தி, தென்னிந்தியத் திரைப்பட நடிகை, அரசியல்வாதி
- 1968 &ndash; போரிசு கெல்பண்ட், உருசிய-இசுரேலிய சதுரங்க வீரர்
- 1974 &ndash; மது பாலகிருஷ்ணன், தென்னிந்தியத் திரைப்படப் பாடகர்
- 1979 &ndash; மிண்டி காலிங், அமெரிக்க நடிகை
- 1987 &ndash; லியோனல் மெசி, அர்ச்செந்தீனக் காற்பந்தாட்ட வீரர்